**ekspedĪcijas LĪGUMS** **Nr. \_\_\_\_\_\_\_\_\_\_\_**

Rīgā 2022.gada \_\_.\_\_\_\_\_\_\_\_\_\_\_\_\_\_

Līdzēji:

|  |
| --- |
| **Ekspeditors:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PVN maksātāja Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Pārstāvis (vārds, uzvārds, amats): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefons: \_\_\_\_\_\_\_\_\_\_\_\_\_\_\_\_\_\_\_\_  E-pasts: \_\_\_\_\_\_\_\_\_\_\_\_\_\_\_\_\_\_\_\_ |
| **Pasūtītājs:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PVN maksātāja Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pārstāvis (vārds, uzvārds, amats): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefons: \_\_\_\_\_\_\_\_\_\_\_\_\_\_\_\_\_\_\_\_  E-pasts: ­\_\_\_\_\_\_\_\_\_\_\_\_\_\_\_\_\_\_\_\_ |

***Līguma priekšmets, pakalpojumi un to pasūtīšana***1. Ar šo Līgumu Ekspeditors apņemas, izmantojot pārvadātāja/u transporta pakalpojumus, saskaņā ar Pasūtītāja pasūtījumiem uz Pasūtītāja rēķina organizēt kravas pārvadājumu, kā arī veikt Kravas apdrošināšanu, uzglabāšanu, sniegt palīdzību muitas dokumentu noformēšanā un veikt citas darbības, ja nepieciešams un ir saņemts Pasūtītāja pieprasījums, bet Pasūtītājs apņemas samaksāt nolīgto atlīdzību.

2. Kravas pārvadājumu un citus Ekspeditora pakalpojumus Pasūtītājs pasūta aizpildot Kravas pārvadājuma pasūtījuma veidlapu. Pasūtītājs, mutiski vai rakstveidā (personīgi vai ar tehnisko līdzekļu palīdzību) tiek informēts par pasūtījuma pieņemšanu un citu saistīto informāciju. Pasūtījums uzskatāms par akceptētu un pieņemtu izpildei, kad Līdzēji abpusēji parakstās Kravas pārvadājuma pasūtījumā, kas ir šī Līguma pielikums un neatņemamā sastāvdaļa. Līdzēji vienojas, ka Kravas pārvadājuma pasūtījums ir juridiski saistošs Līdzējiem, ja tas parakstīts personīgi ar roku un skenētā veidā nosūtīts elektroniski uz Līgumā norādītājiem e-pasta adresēm.

3. Gadījumā, ja Pasūtītājs nav parakstījis Līdzēju saskaņotu Kravas pārvadājuma pasūtījumu, bet, saskaņā ar Pasūtītāja pieprasījumu, transportlīdzeklis jau ir nosūtīts kravas iekraušanai atbilstoši Kravas pārvadājuma pasūtījumā norādītajiem nosacījumiem, pasūtījums stājas spēkā brīdī, kad transportlīdzeklis ierodas iekraušanas adresē. Šajā gadījumā pasūtījuma izpildes apliecinājums ir CMR pavadzīme.

4. Pakalpojumu sniegšanai Ekspeditors ir tiesīgs saņemt Kravas pārvadājuma pasūtījuma veidlapā norādīto informāciju, kā arī jebkuru citu nepieciešamo informāciju.

5. Pasūtījums ir jāveic vismaz vienu darba dienu pirms paredzētās kravas nosūtīšanas. Gadījumā, ja Pasūtītājs ir apstiprinājis pasūtījumu, bet krava nav gatava nosūtīšanai, Pasūtītājs ir tiesīgs atkāpties no Līguma ne vēlāk kā 24 stundas līdz kravas iekraušanai. Ja Pasūtītās atceļ pasūtījumu vēlāk kā 24 stundas līdz iekraušanai, Ekspeditors var piemērot līgumsodu EUR \_\_\_ apmērā par 1(vienu) konteineri/mašīnu.6. Ekspeditoram ir tiesības savas līgumsaistības vai daļu no tām nodot trešajām personām, proti, Ekspeditors ir tiesīgs brīvi izvēlēties kravas pārvadāšanas maršrutus, jūras līniju, pārvadātājus un risināt jautājumus, kas saistīti ar Kravas pārvadāšanu (iekraušana, saiņošana, formalitāšu kārtošana utt.), ja Kravas pārvadājuma pasūtījumā nav norādīts, ka Pasūtītājs vēlas, lai pārvadājumam tiek izvēlēta noteiktā jūras līnija vai citi noteiktie pakalpojuma sniedzēji. Šādai līgumsaistību nodošanai nav nepieciešama atsevišķa Pasūtītāja piekrišana.

7. Ekspeditors saglabā tiesības atteikties izpildīt jebkuru kravas pārvadājuma vai pakalpojuma pasūtījumu, neakceptējot ar savu parakstu Kravas pārvadājuma pasūtījumu vai tā daļu.

***Pakalpojumu apmaksa***

8. Par pasūtītajiem pakalpojumiem vai kravas pārvadājumu Ekspeditors izsniedz Pasūtītājam rēķinu, kurš ir jāapmaksā 10 dienu laikā no rēķina izrakstīšanas datuma, ja Kravas pārvadājuma pasūtījumā nav tiešas norādes uz citu termiņu.

9. Ja Pasūtītājs kavējas apmaksāt tam izsniegto rēķinu, Ekspeditors ir tiesīgs aprēķināt nokavējuma procentus 0,5% apmērā no parāda summas par katru apmaksai kāvēto dienu.

10. Ja Pasūtītājs nav apmaksājis Ekspeditora iesniegto rēķinu 30 dienu laikā pēc norādītā termiņa, Ekspeditors ir tiesīgs pārtraukt pildīt savas līgumsaistības, kā arī piemērot aizturējuma tiesību uz kravu.

11. Ja faktiskais kravas apjoms neatbilst Kravas pārvadājuma pasūtījumā norādītajam un to pārsniedz, Ekspeditors ir tiesīgs vienpusējā kārtībā mainīt pakalpojuma cenu.***Pakalpojumu regulējums un atbildība***

12. Kravu jūras pārvadājumi tiek veikti saskaņā ar jūras pārvadājumu veicošās jūras līnijas konosamenta noteikumiem, savukārt kravu starptautiskie autopārvadājumi - saskaņā ar Konvenciju par kravu starptautisko autopārvadājumu līgumu (CMR). Ekspeditora pakalpojumi sniedzami atbilstoši Latvijas nacionālā kravas ekspeditoru un loģistikas asociācijas “LAFF” ģenerālo noteikumu 24.§. Jebkurā gadījumā Ekspeditora atbildība ierobežota ar pakalpojuma cenas apmēru.13. Nododot kravu pārvadājumam, Pasūtītājs apliecina, ka:

13.1. krava un to iepakojums ir pietiekami sagatavoti pārvadāšanai un jebkurām citām darbībām saistībā ar pārvadāšanu;

13.2. Pasūtītājs ir sniedzis precīzu un pilnīgu Kravas aprakstu;

13.3. Pasūtītājs, nododot Preces pārvadāšanai vai citu pakalpojumu veikšanai, apliecina, ka tas ir to īpašnieks vai valdītājs vai to likumiskais pārstāvis un rīkojas saskaņā ar kravas īpašnieka gribu.

14. Par kravas satura atbilstību aprakstam un kravas likumisko izcelsmi un atbilstību likuma prasībām (par kravas nosaukuma un nomenklatūras kodu atbilstību pārvadājumu dokumentiem (CMR, pavadzīme, konosaments) un pārējiem komercdokumentiem (rēķins, iesaiņojuma pavadlapa, importa/eksporta deklarācija u.tml.) atbild Kravas nosūtītājs.

15. Pasūtītājs ir pilnībā atbildīgs par kravas iepakojuma atbilstību pārvadājumam, iepakojumam ir jāatbilst pārvadājuma nosacījumiem. Ja krava ir iepakota neatbilstošā veidā, Ekspeditors nav atbildīgs par iespējamo preces sabojāšanu. Saldētu produktu, kā ātri bojājošos pārtikas produktu pārvadāšanas gadījumā Ekspeditors neuzņemas nekādu atbildību par temperatūru un pārvadājamās preces stāvokli, ja Pasūtītājs 24 stundas pirms iekraušanas nav sniedzis rakstisku instrukciju par nepieciešamību nomērīt kravas temperatūru un pārbaudīt kravas faktisko stāvokli.

16. Ekspeditors tiek atbrīvots no atbildības par kravas nozaudēšanu, iztrūkumu, sabojāšanos vai bojājumu gadījumos, kad krava tika piegādāta nebojātā transporta līdzeklī un bija pienācīgi nostiprināta (pārsegums, plomba vai plombēšanas trose nav bojāti) ar nebojātām kravas nosūtītāja plombām, bet gabalkrava — nebojātā iesaiņojumā vai ar neskartu iepakojumu un kravas nosūtītāja plombām; iztrūkums, sabojāšana vai bojājums ir radies dabisku apstākļu dēl; krava tiek transportēta Pasūtītāja pavadībā; atskaite par temperatūru liecina par nepieciešamās temperatūras uzturēšanu pārvadājuma laikā.17. Ja piegādātās kravas nodošana tās saņēmējam nav iespējama Kravas pārvadājuma pasūtījumā norādītajā vietā no Ekspeditora tā apakšuzņēmēju neatkarīgu iemeslu dēļ, tad Ekspeditors ir tiesīgs uz Pasūtītāja rēķina un riska nodot kravu glabājumam trešajai personai, par to nekavējoties paziņojot Pasūtītājam. Ar kravas nodošanas brīdi pārvadājums uzskatāms par izpildītu no Ekspeditora puses.

18. Ja Kravas saņēmējs nav saņēmis Preces 30 dienu laikā (ātri bojājošās Kravas pārvadājuma gadījumā 7 dienu laikā), Ekspeditoram ir tiesības atbrīvoties (pārdot, atdod utt.) no kravas bezstrīdus kārtībā un bez tiesas starpniecības. Kravas pārdošanas gadījumā, Ekspeditors ir tiesīgs no iegūtās summas paturēt maksu par sniegtajiem pakalpojumiem un zaudējumiem, ja tādi radušies.

19. Pasūtītājs ir atbildīgs par zaudējumiem, kuri radušies sakarā ar Ekspeditora vai tā apakšuzņēmēju transporta līdzekļu dīkstāvi (demeredžu) un ja tie ir radušies Pasūtītāja vai kravas saņēmēja darbības vai bezdarbības rezultātā. Šo zaudējumu samaksa Pasūtītāju neatbrīvo no jebkādām citām saistībām, tajā skaitā citu zaudējumu atlīdzināšanu Ekspeditoram. Par katru šajā punktā minētās dīkstāves stundu/dienu/mašīnu Ekspeditors var piemērot līgumsodu EUR 100,00 apmērā.

20. Ekspeditoram ir ķīlas tiesība uz pārvadājumam nodotām un Ekspeditora valdījumā esošām kravām un to pavaddokumentiem, kas nodrošina visus Ekspeditora prasījumus pret Pasūtītāju.

21. Visi strīdi, nesaskaņas un prasības, kas izriet vai skar šo Līgumu, kuri nav noregulēti starp Līdzējiem pārrunu ceļā, tiks izšķirti atbilstoši Latvijas Republikas likumiem pēc prasītāja izvēles tiesā vai Rīgas Civillietu Šķīrējtiesā, saskaņā ar tās reglamentu, viena šķīrējtiesneša sastāvā, rakstveida procesā un ar nosacījumu, ka gadījumā, ja atbildētājs neiesniedz atsauksmi uz prasību, uzskatāms, ka tas atzīst prasību.

22. Gadījumā, ja Pasūtītājs pilnībā vai daļēji neizpilda ar Līgumu uzņemtās saistības, kā arī kādā citā veidā veicina situāciju, kurā Ekspeditoram rodas papildus izdevumi, Pasūtītāja pārstāvis, kas ir parakstījis šo Līgumu un kurš arī tiek uzskaitīts par vienu no Līguma līdzējiem, personīgi galvo par Līguma saistību izpildi kā pats Pasūtītājs, kā arī piekrīt strīdu izšķiršanai Līguma 21.punktā noteiktajā kārtībā. Pasūtītāja pārstāvis paraksta Līgumu gan kā Pasūtītāja pilnvarotājs pārstāvis, gan kā fiziskā persona, kura galvo par pircēja – juridiskās personas saistību izpildi pēc Līguma. ***Apdrošināšana***

23. Ja Pasūtītājs vēlas apdrošināt pārvadāšanai paredzēto kravu, tas norāda to veicot pasūtījumu. Norādot apdrošināšanas summu, Pasūtītājam ir jāiesniedz apdrošināmo kravas vērtības apliecinājums (rēķins-pavadzīme, līgums u.c.).

24. Par kravas apdrošināšanu, atbilstoši Pasūtītāja norādījumiem, Ekspeditors informē Pasūtītāju iespējami īsā laikā.

25. Kravas apdrošināšanu, kuru izvēlas Pasūtītājs, tā vārdā veic Ekspeditors apdrošināšanas sabiedrībā pēc Ekspeditora ieskatiem, ja Pasūtījumā Pasūtītājs nav norādījis konkrētu apdrošināšanas sabiedrību.

***Līguma termiņš un izbeigšana***

26. Līgums ir noslēgts uz nenoteiktu laiku.

27. Ja kāds no Līdzējiem būtiski nepilda savas saistības, pārkāpums nav novērsts un vainīgais Līdzējs to nav novērsis 10 dienu laikā pēc rakstveidā brīdinājuma nosūtīšanas, otrs Līdzējs ir tiesīgs nekavējoties izbeigt šo Līgumu pēc rakstiskā paziņojuma otram Līdzējam.

28. Līdzēji ir tiesīgi izbeigt šo Līgumu vienpusējā kārtā, informējot par to otru Līdzēju vismaz 30 dienas iepriekš.

***Force majeure***

29. Ja Līdzēju saistību neizpilde vai izpildes kavēšanās ir saistītas Force Majeure (valstisku iestāžu vai organizāciju rīkojumi likumu vai citā veidā, kuri ir saistoši Līdzējiem; streiki, sacelšanās, nemieri, karš; stihiskas nelaimes, ugunsgrēki un citi apstākļi, kurus cietušais Līdzējs nevar kontrolēt), tie nav atbildīgi par zaudējumiem, kuri radušies šo apstākļu rezultātā.

30. Līdzējam, kurš Force Majeure apstākļu dēļ nespēj pilnīgi vai daļēji izpildīt savas saistības, atbilstoši šim Līgumam, ir nekavējoties jānosūta paziņojums (kopā ar jebkādu paziņojumu vai informāciju, kas ir tā rīcībā par Force Majeure) otram Līdzējam, informējot par Force Majeure un tā sekām, kā arī jāpieliek visas pūles, lai mazinātu Force Majeure kaitīgās sekas.

31. Ja Force Majeure apstākļu rezultātā kāds no Līdzējiem nespēj izpildīt savas saistības vairāk kā 30 dienas, šis Līdzējs ir tiesīgs nekavējoties izbeigt šo Līgumu, paziņojot par to otram Līdzējam.

***Korespondence***

32. Jebkuri paziņojumi vai cita informācija saistībā ar šo Līgumu ir jānoformē rakstiski latviešu (vai citā, abām pusēm brīvi saprotamā) valodā. Visi paziņojumi un cita veida korespondence nosūtāma otram Līdzējam ierakstītā vēstulē, vai elektroniskā dokumenta veidā, sūtot to uz otra Līdzēja e-pastu vai citādi, fiksējot nosūtīšanas faktu, vai arī nogādājama adresātam personīgi pret parakstu. Korespondence ir uzskatāma par nodotu dienā, kad tā ir iesniegta pret parakstu Līdzēja kontaktpersonai vai nogādāta personiski adresāta birojā, par ko ir saņemta piegādi apliecinoša atzīme uz sūtījuma kopijas, vai 1. darba dienā pēc tās nosūtīšanas uz otra Līdzēja e-pastu, vai 7. dienā pēc tās nosūtīšanas ierakstīta pasta sūtījuma veidā uz otra Līdzēja juridisko adresi.

33. Ja Līguma darbības laikā kāds no Līdzējiem maina savu pasta vai e-pasta adresi, vai citus būtiskus rekvizītus, tā pienākums ir nekavējoties paziņot otram Līdzējam savus jaunos datus, nosūtot paziņojumu uz otra Līdzēja e-pastu.

Šis Līgums ir sastādīts divos eksemplāros latviešu valodā. Katrs Līdzējs saņem vienu Līguma eksemplāru. Abiem šī Līguma eksemplāriem ir vienāds juridisks spēks.